கேள்வி: பன்முகக் கூட்டு நிறுவனம் பற்றி நீங்கள் என்ன அறிந்துள்ளீர்கள்?
பதில்: பன்முகக் கூட்டு நிறுவனம் என்பது ஒரு முதன்மைத் தாய் நிறுவனம் கீழ், ஒன்றுக்கொன்று முற்றிலும் தொடர்பில்லாத வெவ்வேறு துறைகளில் இயங்கும் பல வணிகம் நிறுவனங்களின் கூட்டமைப்பாகும். இது பொதுவாக ஒரு பெரிய தாய் நிறுவனத்தையும், அதன் கட்டுப்பாட்டில் இயங்கும் பல்வேறு துணை நிறுவனங்களையும் உள்ளடக்கியது. இத்தகைய கூட்டு நிறுவனங்கள் பெரும்பாலும் மாபெரும் பன்னாட்டு நிறுவனங்களாகக் கட்டமைக்கப்படுகின்றன. ஒற்றைத் துறையில் மட்டும் கவனம் செலுத்தும் இயல்பான நிறுவனங்களில் இருந்து இவை முற்றிலும் மாறுபட்டவை. இவற்றின் துணை நிறுவனங்கள் ஒவ்வொன்றும் தங்களுக்குரிய வணிகச் செயல்பாடுகளைத் தன்னாட்சியுடன் கவனித்துக் கொண்டாலும், அவற்றின் இறுதி மேலாண்மைக் கட்டுப்பாடும், முதன்மைத் திட்டமிடல் முடிவுகளும் தாய் நிறுவனத்தின் உயர்மட்டக் குழுவாலேயே தீர்மானிக்கப்படுகின்றன.
கேள்வி: பன்முகக் கூட்டு நிறுவனம் - நன்மைகள் பற்றி விளக்கவும்.
பதில்: இடர் பன்முகப்படுத்தல்: ஒரு குறிப்பிட்ட துறையில் ஏற்படும் வணிக வீழ்ச்சி மற்றொரு துறையின் சிறப்பான வளர்ச்சியால் சமன் செய்யப்படுகிறது. இதனால் நிறுவனத்தின் ஒட்டுமொத்தப் பொருளாதார நிலைத்தன்மை பாதுகாக்கப்படுகிறது. உள்நாட்டுச் சந்தை முதலீடு: ஒரு துணை நிறுவனம் ஈட்டும் கூடுதல் வருவாய், வளரும் நிலையில் உள்ள மற்றொரு புதிய துணை நிறுவனத்தின் முதலீட்டிற்குத் தாய் நிறுவனம் எளிதாகப் பயன்படுத்த முடியும். செயல்பாட்டுச் செலவு குறைப்பு: பொதுவான மேலாண்மை, சந்தைப்படுத்தல் மற்றும் சட்டப் பணிகளுக்கான செலவுகள் ஒட்டுமொத்தப் பிரிவுகளுக்கும் சேர்த்துப் பகிரப்படுவதால் நிறுவனத்தின் தேவையற்ற செலவினங்கள் குறைகின்றன.
கேள்வி: பன்முகக் கூட்டு நிறுவனம் - தீமைகள் மற்றும் நெருக்கடிகள் பற்றி விளக்கவும்.
பதில்: மேலாண்மைச் சிக்கல்: முற்றிலும் வேறுபட்ட பல்வேறு தொழில் துறைகளை ஒரே நேரத்தில் கண்காணிப்பதில் தாய் நிறுவனத்தின் உயர்மட்டக் குழுவினருக்குப் போதிய பட்டறிவோ அல்லது துல்லியமான கவனமோ இல்லாமல் போக வாய்ப்புள்ளது. கூட்டு நிறுவனத் தள்ளுபடி: பங்குச் சந்தையில் இத்தகைய பன்முக நிறுவனங்களின் ஒட்டுமொத்த மதிப்பு, அவற்றின் தனித்தனி துணை நிறுவனங்களின் தனித்துவமான மதிப்புகளின் கூட்டுத்தொகையை விடக் குறைவாக மதிப்பிடப்படும் போக்கு சில நேரங்களில் நிகழ்கிறது.
கேள்வி: பன்முகக் கூட்டு நிறுவனம் - துறைசார்ந்த பன்முகக் கூட்டு நிறுவனங்கள் குறித்து விரிவாக சொல்லுங்கள்.
பதில்: பன்முகக் கூட்டு நிறுவனங்கள் தங்களின் வணிகக் கட்டமைப்பிற்கு ஏற்ப குறிப்பிட்ட சில பெரும் துறைகளிலும் தங்களின் மேலான்மையை செலுத்துகின்றன. அவற்றுள் முதன்மையானவை:
கேள்வி: பன்முகக் கூட்டு நிறுவனம் - '''இணையப் பன்முகக் கூட்டு நிறுவனங்கள்''' பற்றி நீங்கள் என்ன அறிந்துள்ளீர்கள்?
பதில்: இணையத் தேடுபொறிகள், மின்னணு வணிகம், முகிலணைக் கணினியம், இணையவழித் தொடர்புத் தளங்கள் மற்றும் செயற்கை நுண்ணறிவு தொழினுட்பம் போன்ற முற்றிலும் வேறுபட்ட பல இணையச் செயல்பாடுகளை ஒரே முதன்மைத் தாய் நிறுவனத்தின் கீழ் இயக்கும் கூட்டமைப்புகள் இவை ஆகும். எடுத்துக்காட்டுகள்: அல்பாபெற்று (கூகுள், யூடியூப் மற்றும் அதன் பிற தொழில்நுட்ப நிறுவனங்களின் தாய் நிறுவனம்), மெட்டா (முகநூல், வாட்சப் மற்றும் இன்ஸ்ட்டாகிராம் ஆகியவற்றின் தாய் நிறுவனம்), அமேசான்.காம்.
கேள்வி: பன்முகக் கூட்டு நிறுவனம் - '''ஊடகப் பன்முகக் கூட்டு நிறுவனங்கள்''' பற்றி விளக்கவும்.
பதில்: தொலைக்காட்சி அலைவரிசைகள், திரைப்படம் உருவாக்ககங்கள், நாளிதழ், நூல் (எழுத்துப் படைப்பு) பதிப்பகம், வானொலி மற்றும் இசை நிறுவனங்கள் போன்ற பல்வேறு மக்கள் ஊடகம் தன் கட்டுப்பாட்டில் வைத்திருக்கும் மாபெரும் கூட்டு நிறுவனங்கள் ஊடகக் குழுமங்கள் என அழைக்கப்படுகின்றன. ஒரே ஊடகப் படைப்பைத் தங்களின் பிற துணை நிறுவனங்கள் வழியாகப் பல வடிவங்களில் வெளியிட்டு வருவாய் ஈட்டுவது இவர்களின் முதன்மை நோக்கமாகும்.
கேள்வி: பன்முகக் கூட்டு நிறுவனம் - '''உணவுப் பன்முகக் கூட்டு நிறுவனங்கள்''' பற்றி தகவல் சொல்.
பதில்: வேளாண்மை, பதப்படுத்தப்பட்ட மற்றும் அடைக்கப்பட்ட உணவு, பால் பொருள், குளிர்பருகுகள் மற்றும் உணவகத் தொடர்கள் போன்ற உணவு ஆக்கம் மற்றும் வழங்கலின் பல்வேறு பிரிவுகளில் நூற்றுக்கணக்கான தனித்தனி வணிகப் பெயர்களைக் கொண்டுள்ள பெருநிறுவனங்கள் இவை ஆகும். உலகளாவிய நுகர்வோர் சந்தையில் இவர்களின் விளைபொருட்கள் அன்றாடம் பெரும் பங்கு வகிக்கின்றன. எடுத்துக்காட்டுகள்: நெஸ்லே, பெப்சி, யூனிலீவர்